122 
»Biaxe, hvis primære Blade ere omdannede til Støvblade. 
»Da de primære Blade paa en begrændset blomsterbærende 
»Biaxe ere Dækblade, saa ere altsaa Støvbladene i 
»Hanraklen« omdannede Dækblade, og altsaa svarer hvert 
»Støvblad i »Hanraklen« til en heel Blomst i en almin- 
» delig Blomsterstand.« Man kunde ogsaa formulere Slut- 
ningen eller Altsaa'et saaledes: »alt-saa er »Hanraklen« en 
»begrændset blomsterbærende Biaxe, idet den i sin hele 
»Længde er besat med eller bærer Blomster, der hver dannes 
»af eet Støvblad«. 
Idet vi foreløbigt ville gaae ud fra, at alt Andet i dette 
»Beviis« forresten er i bedste Orden og Rigtighed, saa vil 
man strax see, at der under alle Omstændigheder bliver den 
ubetydelige Indvending tilbage, at det, der skulde bevises, 
nemlig at »Hanraklen« er blomsterbærende, at det uden 
Videre er forudsat at være givet. I den første Sætning af 
Præmisserne staaer det Blomsterbærende endnu som Op- 
gaven, som det, der skal bevises. I den anden Sætning af 
Præmisserne sætter Prof. Ørsted med et dristigt Spring over 
den brede Kløft, der adskiller hans første Præmis fra hans 
Opgave, idet han simpelthen indsmugler det ene Ord »blom- 
sterbærende«. Og da han saaledes lykkeligt er kommen over, 
saa er Resten jo en Bagatel. Men om end Prof. Ørsted paa 
denne Maade efter Omstændighederne er sluppen ganske nemt til 
sit »Beviis«, saa vil han til Gjengjæld have saameget større 
Vanskelighed ved at faae Andre til at gjøre det samme 
Spring o : at faae Andre overbeviste. Det andet Hovedpunkt 
i hans »Beviis« for de nye Kategorier »Støvbladstande« og 
»Frugtbladstande« reduceres saaledes ligesom det første in 
absurdum, saasnart det belyses logisk, og selve Kategorierne 
forvandles altsaa med det Samme til Absurditeter. 
Naar man er kommen til det Resultat med Hensyn til 
et Beviis , at det, der skal bevises, tillige forudsættes givet, 
saa behøver man egentlig ikke yderligere at imødegaae Be- 
viset. Men i nærværende Tilfælde kan det dog have nogen 
Interesse ogsaa at belyse Beviset fra andre Sider og drøfte 
nogle af dets mærkeligste Enkeltheder noget nærmere. 
